cyanic-selkie/wikianc huggingface dataset:
Elektronisko karšu attēlošanas un informācijas sistēma
Rokas korektūra
Lai izdzēstu kartes objektus, rokas korektūras logā jāizvēlas izdzēšanas komanda un pēc tam ar kursoru jāizvēlas izdzēšamais objekts. Izdzēšamais objekts no kartes nepazūd, bet par tā izdzēšanas faktu liecina oranža, diagonāla strīpa pāri objektam. Jaunu objektu ievietošana notiek ar grafiskas izvēlnes palīdzību ļaujot nepieciešamo simbolu, līniju vai laukumu ievietot noteiktā kartes vietā. Zem ievietota punkta objekta redzama īsa, vertikāla līnija, kura pieskaras ievietotajam objektam.
Jaunam laukuma objektam pa perimetru attēlo daudzus mazus, oranžus riņķus. Laukuma virsotnes var ievietot paredzētajās vietās ar kursoru izvēloties punktus uz kartes vai arī ievadot virsotņu koordinātas. Pielietojot objektu pārvietošanu, automātiski tiek pievienoti oranžie papildinājumi, kuri liecina par objekta izdzēšanu iepriekšējā pozīcijā un tā ievietošanu jaunā vietā. Pie jebkuras rokas korektūras var pievienot arī tekstuālo informāciju.
Karšu attēlošana
Elektronisko karšu attēlošanas un informācijas sistēma var strādāt divos pamata režīmos: maršruta plānošana un maršruta uzraudzība. Pastāv IMO prasība, lai, nospiežot vienu pogu, notiktu atgriešanās maršruta uzraudzības režīmā ar kuģa pašreizējo atrašanās vietu. Kuģa pozīcija parasti tiks attēlota uz lielākā mēroga pieejamās kartes displeja centrā. Gan maršruta plānošanas, gan tā uzraudzības režīmos ir iespējams ievadīt jebkuras pozīcijas ģeogrāfiskās koordinātas un aplūkot to uz kartes.
Pamata displeja iestatījumi
Ir pieejami trīs pamata displeja iestatījumi: dienas, krēslas un nakts. Elektronisko navigācijas karšu dienas iestatījuma krāsa tāpat kā papīra kartēm ir pārsvarā balta vai gaiši zila. Nakts laikā tas var negatīvi ietekmēt redzes pielāgošanos tumsai. Nakts un krēslas iestatījumiem baltā fona krāsa ir nomainīta ar melnu. Nakts iestatījums ir līdzīgs krēslas, tikai daudz tumšāks.
Papildus trīs pamata displeja iestatījumiem pastāv iespēja atsevišķi regulēt displeja spožumu un/vai kontrastu.
Projekcija
Bieži projekciju mainīt nav iespējams, bet jābūt pieejamai informācijai par to, kāda no tām izmantota kartes rajona attēlošanā. Ja projekciju ir iespējams mainīt, atrodoties augstos platuma grādos ērti izmantot polāro stereogrāfisko projekciju. Tā kā uz elektroniskajām navigācijas kartēm nav jāstrādā ar rokas instrumentiem, bet visus aprēķinus un grafiskās konstrukcijas izpilda dators, nav noteikta kaut kāda viena projekcija atbilstoši kurai jāattēlo ENC.
Simboli
Elektronisko navigācijas karšu dati var tikt attēloti izmantojot parasto papīra karšu simbolus vai vienkāršotos simbolus. Pēdējie ir izstrādāti, lai uz elektronisko karšu attēlošanas un informācijas sistēmas displeja būtu vieglāk atšķirami. Lai pārslēgtos starp abiem iestatījumiem, jāizvēlas attiecīga izvēlnes komanda. Dažreiz ceļš līdz šai komandai var būt caur vairākām apakšizvēlnēm, bet vajadzība pārslēgties starp abiem iestatījumiem ir visai reta.
ENC pielietoto apzīmējumu apraksts dots Starptautiskās Hidrogrāfijas Organizācijas (International Hydrographic Organization (IHO) - angļu val.) publikācijā ECDIS lietoto simbolu apraksts papīrā bāzētā izdevumā (Paper based description of symbols for use on ECDIS - angļu val.). Katra apzīmējuma aprakstu ECDIS displejā var iegūt arī novietojot kursoru virs interesējošā simbola un nospiežot to izvēlnes komandu, kura parāda šī simbola informācijas logu.
? simbols
Katram elektroniskās navigācijas kartes objektam tiek piesaistīts tā īpašību (attributes - angļu val.) saraksts. Īpašības raksturo tādas objekta pazīmes kā topfigūra, gaisma, miglas signāls, radara atstarotājs u.c. Ja ENC objekts nav pietiekoši raksturots, lai tam varētu piešķirt simbolu, vai arī tā simbols attēlošanas bibliotēkā nemaz neeksistē, objekta vietā uz displeja tiek attēlota sarkanīgi violeta ? zīme. Attēlošanas bibliotēka tiek periodiski modificēta un papildināta. Var gadīties, ka elektronisko karšu attēlošanas un informācijas sistēma lieto vecāku attēlošanas bibliotēkas versiju un sastopoties ar nesen ieviestu objektu uzrāda ? simbolu. Novietojot kursoru virs ? un nospiežot to izvēlnes komandu, kura parāda šī simbola informācijas logu, var apskatīt visas objektam piesaistītās īpašības.
Ja trūkst kāda no obligātajām ENC kartes objekta īpašībām, vai arī tajās ir šķietama kļūda, simbols tiek attēlots, bet tam blakus novieto ? zīmi. Šādi gadījumi var būt ostās, kad to pārvaldes izvieto netipiski krāsotas bojas, ja ENC sastādījušais hidrogrāfijas birojs nav zinājis navigācijas zīmes formu vai arī tiešām pieļāvis kļūdu. Jebkurā gadījumā simbola informācijas logā iespējams apskatīties visas pieejamās īpašības.
Displeja detalizētība (kategorija)
Elektronisko navigācijas karšu dati ir vektoru dabas, tāpēc lietotājs zināmā mērā var izvēlēties, kurus no objektiem parādīt uz displeja un kurus nē. Pastāv trīs pamata displeja detalizētības pakāpes: bāzes, standarta un pilnais displejs. Pilnā displeja gadījumā ir iespējams no uzrādāmo objektu saraksta izņemt ārā nevajadzīgos.
Bāzes displejā ir iekļauta minimālā informācija, kuru ir jāuzrāda elektronisko karšu attēlošanas un informācijas sistēmai. Tā sastāv no informācijas par:
Standarta displeju lieto visbiežāk un tajā iekļauta informācija par:
Pilnais displejs sastāv no informācijas par:
Objektu kategorijas bieži dēvē par slāņiem (layers - angļu val.), jo tās var iedomāties kā caurspīdīgas loksnes uz kurām uzdrukāta vienas kategorijas informācija. Nav iespējams noņemt vai pievienot atsevišķus objektus, piemēram, vienu boju vai dziļuma atzīmi, tikai informācijas kategorijas var tikt noņemtas vai pievienotas. No bāzes displeja nav iespējams noņemt nevienu kategoriju.
Attēla pārbīdīšana un mēroga maiņa
Mazākais atļautas elektronisko karšu attēlošanas un informācijas sistēmas displeja laukums, kurā attēlota tieši karte, ir 270 x 270 mm. Tas ir ļoti mazs laukums salīdzinot ar papīra jūras karti, tādēļ, lai sardzes stūrmanis uzturētu labu izpratni par kuģa tuvumā esošajām bīstamajām vietām, periodiski jāveic attēla pārbīdīšana un mēroga maiņa. Iespējams šis ir lielākais ECDIS trūkums salīdzinot ar papīra jūras kartēm.
Attēla pārbīdīšana bieži notiek ar trebkola lodīti, turot nospiestu tā kreiso taustiņu. Mēroga maiņu veic ar kursoru uzklikšķinot uz + un - ikonām. Lai lietotāju informētu par aktuālo kartes mērogu, attēla kreisajā pusē ievietota vertikāla mēroga skala, kura sadalīta vienāda garuma posmos. Ja elektronisko navigācijas karti izdevušais hidrogrāfijas birojs to ir sastādījis mērogā 1:80 000 vai lielākā, mēroga skala (scale bar - angļu val.) ir iedalīta attāluma mērvienībās. Savukārt, ja oriģinālais mērogs ir mazāks par 1:80 000, mēroga skalu var iedalīt arī ģeogrāfiskā platuma leņķa mērvienībās. Par oriģinālo jeb sastādīšanas mērogu (compilation scale - angļu val.) dēvē mērogu, kurā kartes aplūkošana ir visērtākā.
Vēlamo kartes mērogu ir iespējams ievadīt ar tastatūru, izvēlēties no jau gatavām vērtībām vai arī mainīt atkārtoti nospiežot + un - ikonas. Karšu radariem mērogu maina izvēloties citu attāluma skalu.
Samazinot mērogu, ENC kļūst aizvien pārblīvētāka ar simboliem un tas intuitīvi liedz lietotājam izvēlēties nepiemēroti mazus mērogus. Mēroga palielināšana virs hidrogrāfijas biroja noteiktā oriģinālā vai sastādīšanas mēroga var būt visai bīstama, jo no kartes attēla nav konstatējams, kādā mērogā to aplūko. Tādēļ uz displeja būs redzams brīdinājums, ka izvēlētais mērogs ir lielāks nekā oriģinālais. Ja rajonam, kurā atrodas kuģis, pieejama lielāka mēroga karte, tās robežas būs iezīmētas uz izmantotās mazākā mēroga kartes.
ENC objektiem var tikt piesaistītas īpašības SCAMIN un SCAMAX, kuras nosaka mērogu diapazonu, kuros šie objekti tiks attēloti. Tas potenciāli var samazināt kartes pārblīvēšanu ar simboliem, samazinot tās mērogu. Piemēram, atsevišķas bojas vai dziļuma atzīmes var netikt parādītas mērogam samazinoties zem noteiktas robežas. Tomēr ne visi hidrogrāfiskie biroji šādu iespēju izmanto.
Informācijas logs
Informācija tiek sniegta ne tikai par vienu izvēlēto objektu, bet visiem, kuriem sakrīt ģeogrāfiskā atrašanās vieta. Tādi var būt arī laukuma objekti: ostas robežas, jūras dibena virsma starp divām dziļuma izobatām, jūras dibena raksturs u.c. Īpašību saraksts var būt visai garš, tāpēc, lai atrastu nepieciešamo, var nākties izmantot ritjoslu. Dažas ECDIS mēģina noteikt, kādu informāciju lietotājs visticamāk ir vēlējies redzēt un to attēlo saraksta augšpusē. Izvēloties atvērt informācijas logu punktveida objekta tuvumā, sistēma saraksta augšpusē parādīs informāciju par šo objektu.
Tomēr dažkārt ir noderīgi parādīt tekstu tieši uz kartes, lai arī tas pārblīvē displeju ar informāciju. Tas var palīdzēt identificēt zemes ragus, līčus vai citas vietas.
Orientācijas režīmi
Starptautiskās Jūras organizācijas prasība ir, lai elektronisko navigācijas karti varētu attēlot režīmā "ziemeļi augšā". Tomēr daudzi elektronisko karšu attēlošanas un informācijas sistēmu ražotāji piedāvā arī režīmus "kurss augšā" un "priekšgals augšā". "Kurss augšā" ir stabilizēts attēlošanas režīms, kurā vertikālais kartes virziens sakrīt ar sagaidāmās kuģa ceļa līnijas virzienu. Izvēloties režīmu "priekšgals augšā", karte tiek pagriezta tā, lai kuģa priekšgals vienmēr būtu vērsts vertikāli pret displeja augšu. Momentāno kuģa kursu nosaka ar ECDIS pieslēgto žirokompasu vai pārraidošo magnētisko kompasu. Šajā režīmā, izmainoties kuģa kursam, tiek attiecīgi pagriezta displejā attēlotā karte.
Izmantojot režīmu "ziemeļi augšā", attēlotā karte visdrīzāk sakritīs ar lietotāja iedomāto rajona attēlu. Režīmos "kurss augšā" un "priekšgals augšā", attēlotā karte ir vieglāk salīdzināma ar skatu caur stūres mājas logiem.
Kustības režīmi
Maršruta uzraudzības laikā lietotājs var izvēlēties vismaz divus kustības režīmus. Īstā kustība ir obligāti pieejams režīms, kurā karte paliek stacionāra, bet kuģa atrašanās vieta pārvietojas pāri kartei. Kad kuģa atrašanās vieta pietuvojas displeja malai, karte pārbīdās uz priekšu, bet kuģa pozīcija pārvietojas uz displeja sākuma pozīciju.
Relatīvās kustības režīmā kuģa atrašanās vieta atrodas fiksētā displeja pozīcijā. Kuģa kustība tiek attēlota ar kartes pārbīdīšanu. Relatīvās kustības režīmā var būt nedaudz grūtāk izvēlēties objektus un izmantot kartes instrumentus, jo fons pārvietojas. Tomēr šis režīms ļauj kuģa atrašanās vietu uz displeja izvietot optimāli, izvēloties atbilstošu distanci līdz displeja malai uz priekšu, aizmuguri un sāniem no kuģa pozīcijas.
Ja lietotājs, lai uzturētu labu izpratni par kuģa tuvumā esošajām bīstamajām vietām, attēlu pārbīda tik tālu, ka kuģa atrašanās vieta vairs nav redzama, elektronisko karšu attēlošanas un informācijas sistēma turpinās uzraudzīt maršrutu un nepieciešamības gadījumā iedarbinās signalizāciju. Iekārtai jābūt apgādātai ar fizisku vai displejā redzamu pogu, kura ļauj atgriezties pie tāda displeja attēla, kurā redzama kuģa atrašanās vieta.
Kuģa iestatījumi
Lai būtu iespējams pilnībā izmantot visas elektronisko karšu attēlošanas un informācijas sistēmas iespējas, sistēmā jāievada atsevišķi paša kuģa raksturlielumi. Dažus raksturlielumus jāievada tikai vienreiz, citus pirms katra reisa. Dažās ECDIS atsevišķus datus, piemēram, kuģa garumu, platumu un cirkulācijas parametrus var ievadīt tikai sistēmu uzstādošā uzņēmuma tehniķis tās uzstādīšanas laikā.
Kuģa izmēri
Ievērojami palielinot kartes mērogu, kuģa simbols pārvēršas tā kontūrā, bet, lai tādu konstruētu, nepieciešams zināt kuģa garumu un platumu. Strādājot ar pietiekoši lieliem mērogiem, svarīgi, lai attēlotā kuģa kontūra aizņemtu to pašu vietu uz kartes, kuru aizņem kuģis dabā. Lai to panāktu, elektronisko karšu attēlošanas un informācijas sistēmai jāzina navigācijas sistēmas antenas atrašanās vieta uz kuģa. Ja iespējams elektroniskās navigācijas kartes attēlu pārklāt ar neapstrādātu radara attēlu, sistēmai jāzin arī radara antenas atrašanās vieta uz kuģa, citādi, izvēloties lielus kartes mērogus, radara attēls būs nobīdīts no kartē attēlotajiem objektiem. Modernām ECDIS kuģa atrašanās vieta ir attiecināta uz pastāvīgo, kopējo atskaites punktu (Consistent Common Reference Point (CCRP) - angļu val.), kurš parasti sakrīt ar kuģa vadības punktu (conning position - angļu val.). Var būt vairāk par vienu CCRP, lai palīdzētu manevrēt no stūres mājas spārniem tauvošanās laikā.
Tādējādi sistēmā var būt nepieciešams ievadīt šādus parametrus:
Atrašanās vietas uz kuģa tiek noteiktas ar attālumiem paralēli un perpendikulāri kuģa diametrālajai plaknei.
Dziļums
Elektronisko karšu attēlošanas un informācijas sistēmā ir paredzēti vairāki instrumenti, lai lietotājam palīdzētu identificēt drošu un bīstamu ūdens dziļumu. Dziļumi elektroniskajās navigācijas kartēs ir attiecināti uz bēguma ūdens līmeni. Vairumā gadījumu tas ir zemākais astronomiski iespējamais bēgums. ENC laukums ar vienu un to pašu vertikālo bāzi tiek uzskatīts par laukuma objektu un tam tiek piesaistīta īpašība VERDAT. Informāciju par vertikālo bāzi, no kuras tiek skaitīti ūdens dziļumi konkrētā vietā, parasti var uzzināt informācijas logā.
Uz kartes attēlotos dziļumus nav iespējams koriģēt ar plūdmaiņu augstumu. Tas dod papildus drošību, bet var būt neērti lietošanai uz kuģiem, kuri savas iegrimes dēļ var šķērsot seklu rajonu tikai paisuma laikā.
Pastāv trīs metodes kā palīdzēt informēt lietotāju par pieejamo dziļumu:
Tā kā kuģa iegrime var mainīties katru reisu, dziļuma parametrus jāievada pirms katras iziešanas jūrā.
Drošības kontūra
Drošības kontūru veido kāda no elektroniskās navigācijas kartes izobatām, kuru izvēlas ievadot sistēmā kuģa iegrimi ar drošības klīrensu zem ķīļa. Uz kartes drošības kontūru attēlo ar treknu, melnu līniju, kura atdala par to seklākus un dziļākus ūdeņus, kuri, savukārt, iekrāsoti atšķirīgās krāsās. Ja ENC nav tādas izobatas, kura atbilstu lietotāja ievadītajai vērtībai, elektronisko karšu attēlošanas un informācijas sistēma izvēlas nākamo dziļāko izobatu. Parasti kursa līnija lieliem kuģiem nešķērso 20 metru izobatu, bet maziem kuģiem, kuriem iegrime līdz 3 metriem, 10 metru izobatu.
Drošības dziļums
Ja lietotājs ir izvēlējies uz elektroniskajām navigācijas kartēm attēlot dziļuma atzīmes, to izskats ir atkarīgs no ievadītā drošības dziļuma. Dziļuma atzīmes, kuras ir mazākas par drošības dziļumu, tiek attēlotas melnā krāsā, bet tās, kuras ir lielākas par drošības dziļumu - pelēkā krāsā.
Drošības domēns
Elektronisko karšu attēlošanas un informācijas sistēma pārgājiena uzraudzības režīmā automātiski pārbaudīs vai kuģa tuvumā nav uz kartes uznestu navigācijai bīstamu vietu. Šīs funkcijas darbību var iedomāties kā kuģi aptverošu ūdens tilpumu, kurš tiek nepārtraukti uzraudzīts un, tiklīdz tajā ienāk navigācijai bīstams objekts, tiek iedarbināta signalizācija. Starptautiskās Jūras organizācijas prasības funkcijai ir sekojošas:
ECDIS ražotāji parasti izpilda prasības ļaujot lietotājam specificēt drošības domēnu ar sekojošiem parametriem:
Drošības domēna uzraudzība tiek veikta izmantojot vislielākā mēroga atmiņā esošās elektroniskās navigācijas kartes neatkarīgi no tā, kāda karte tiek attēlota uz displeja.
Laika sprīdi vai distanci priekšpusē esošo navigācijai bīstamo vietu uzraudzībai jāizvēlas pārdomāti, jo pārāk ilgs laiks vai liela distance radīs pārāk biežas trauksmes, kas var novērst sardzes stūrmaņa uzmanību. Savukārt, izvēloties pārāk mazu laiku vai distanci, var nepietikt laika reaģēšanai. Dažreiz drošā kanāla platumu var ievadīt katram pārgājiena posmam, no pagrieziena punkta līdz pagrieziena punktam, atsevišķi.
Mērvienības un obligāti sniedzamās ziņas par attēloto kartes rajonu
Elektronisko karšu attēlošanas un informācijas sistēmai jāspēj sniegt vismaz šādas ziņas par displejā attēloto kartes rajonu:
Diemžēl parasti šie dati nav atrodami vienā, viegli pieejamā logā.
Instrumenti
Elektronisko karšu attēlošanas un informācijas sistēmās pieejami vairāki instrumenti, bet zemāk uzskaitītajiem jābūt katrā ECDIS:
Attēlojamie elementi un parametri
Elektronisko karšu attēlošanas un informācijas sistēmai jāspēj attēlot sekojoši bieži izmantoti elementi un parametri:
Jūrniecības informācijas pārklājumi
Jūrniecības informācijas pārklājumus (Marine information overlays (MIO) - angļu val.) vispārīgi iedala divās kategorijās: statiskajos un dinamiskajos. Statiskie MIO satur informāciju, kura ir salīdzinoši nemainīga vai paredzama, piemēram, prognozētās straumes, magnētiskā variācija, speciāli aizsargātu jūras rajonu raksturs un robežas. Dinamiskie MIO pamatā satur datus, kuri nav paredzami vismaz ilgākā laika posmā. Bez radara un AIS informācijas tie ietver arī laikapstākļu, viļņošanās un ledus pārklājuma datus.
Apvienotās Karalistes Hidrogrāfijas birojs (UK Hydrographic Office (UKHO) — angļu val.) piedāvā, līdzīgi kā ar korektūru, regulāri piegādāt provizoriskos (preliminary — angļu val.) un pagaidu (temporary — angļu val.) paziņojumus jūrniekiem MIO veidā. Provizorisko un pagaidu paziņojumu jūrniekiem ietekmētie rajoni ECDIS displejā tiek attēloti ar rozā pārklājumu. Teksta logs attēlo attiecīgā provizoriskā vai pagaidu paziņojuma jūrniekiem pilnu tekstu.
Starptautiskā Jūras organizācija nosaka, ka MIO dati nedrīkst aizsegt attēlotos sistēmas elektroniskās navigācijas kartes datus un tiem ir jābūt skaidri atšķiramiem.
Daži ražotāji izmanto dinamiskos MIO, lai attēlotu NAVTEX informāciju. Sistēmas programmnodrošinājums atkodē saņemtos NAVTEX datus, lai pareizajās ģeogrāfiskajās pozīcijās uz ECDIS displeja attēlotu simbolus, kuri norāda par ziņojuma esamību. Lai aplūkotu pilnu ziņojuma tekstu, jāizvēlas attiecīgais simbols.
Tā kā ENC dati vienmēr tiks attēloti virs radara attēla un karšu radarā tā attēls tiks attēlots virs ENC datiem, ECDIS nevar aizstāt radaru un karšu radars nevar aizstāt ECDIS.
Datu kvalitāte
Elektroniskās navigācijas kartes dati var būt neprecīzi vairāku iemeslu dēļ:
Starptautiskā Hidrogrāfijas organizācija (International Hydrographic Organization (IHO) - angļu val.) rekomendē hidrogrāfijas birojus iekļaut elektroniskajās navigācijas kartēs datus par pārliecības zonām (Zone of Confidence - angļu val.).
Pārliecības zona (CATZOC)
Elektronisko karšu attēlošanas un informācijas sistēmās pastāv svarīga objektu īpašība - datu pārliecības zonas kategorija (Category of Zone of Confidence in Data (CATZOC) - angļu val.). CATZOC dokumentācijā bieži saīsina līdz ZOC. Piesaistītā ZOC kategorija norāda attiecīgās elektroniskās navigācijas kartes datu atbilstību minimāli noteiktajai pozīcijas un dziļuma precizitātei. Pastāv sešas kategorijas: A1, A2, B, C, D un nenovērtēti dati.
Lietotājam ir būtiski zināt rajonu, caur kuriem tiek plānots pārgājiens, ZOC, jo kategorija tieši ietekmē gan pārgājiena plānošanas, gan pārgājiena uzraudzības laikā veicamās darbības un pieņemamos lēmumus. Ne visu ENC datiem ir piesaistīta ZOC. Atsevišķās iekārtās ZOC ir pieejama izvēloties attiecīgu izvēlnes komandu. Citās CATZOC dati ir atrodami informācijas logā. Tāpat lietotājs var izvēlēties pilnā displeja kategoriju vai standarta displejam pievienot CATZOC slāni. Uz displeja kategorija tiek attēlota ar zvaigznēm, proti, piecas zvaigznes atbilst kategorijai A1, bet viena zvaigzne kategorijai D.
Iespējams informācijas logs ir pats neērtākais veids, lai novērtētu ZOC līmeni, jo tas neparāda robežas, kur kategorija mainās. Pilnā displeja kategorija, savukārt, var veicināt attēla pārblīvēšanu ar informāciju, tomēr daudzās sistēmās tas ir vienkāršākais veids kā attēlot pārliecības zonas.
Elektroniskās navigācijas kartes (ENC)
Elektroniskās navigācijas kartes ir vektoru kartes, kuras atbilst elektronisko karšu attēlošanas un informācijas sistēmu karšu datubāžu prasībām ar standartizētu saturu, struktūru un formātu. Tās izmantošanai ECDIS izdod valdību hidrogrāfijas biroji paši vai arī citas organizācijas to vārdā. ENC ir vektoru kartes, kuras atbilst arī Starptautiskās Hidrogrāfijas organizācijas specifikācijām, kādas dotas IHO publikācijā S-57.
ENC satur visu drošai navigācijai nepieciešamo kartes informāciju un var saturēt papildus informāciju tai, kas ietverta papīra kartē. Sistēmas, kas izmanto ENC kartes var tikt ieprogrammētas, lai brīdinātu par draudošām briesmām attiecībā pret kuģa atrašanās vietu un kustību. ECDIS sistēmām jābūt sertificētām atbilstoši Starptautiskās Jūras organizācijas prasībām.
Rastra navigācijas kartes (RNC)
Rastra navigācijas kartes (Raster Navigational Chart (RNC) - angļu val.) ir rastra grafikas kartes, kuras atbilst IHO specifikācijai S-61 un tiek iegūtas pārvēršot papīra kartes digitālajos attēlos ar skeneri. Attēls ir līdzīgs digitālā fotoaparāta fotogrāfijām, kuras var pietuvināt, lai iegūtu detalizētāku informāciju, tāpat kā ar ENC. IMO rezolūcija MSC.86(70) ļauj ECDIS aprīkojumam strādāt rastra karšu attēlošanas sistēmas (Raster Chart Display System (RCDS) - angļu val.) režīmā tikai tad, ja nav pieejamas ENC. Parasti tas ir okeānos un attīstības valstu ūdeņos.
Normatīvā bāze
Elektronisko karšu (bez datiem) struktūrai un formātam jāatbilst Starptautiskās Hidrogrāfijas organizācijas noteiktiem formātiem.
Jamadzaki
Jamadzaki (ja — 'kalna zemesrags') ir japāņu uzvārds. Cilvēki ar šo uzvārdu:
Luīze Rādeke
Luīze Rādeke (de, dzimusi, mirusi ) bija vācu operdziedātāja (soprāns). No 1876. gada dzīvoja Latvijā pie Kokneses.
Mācījusies pie Matildes Markēzi (Mathilde Marchesi) Ķelnes konservatorijā. 1867. gadā debitēja Ķelnes operā Agates lomā Kārļa Maria fon Vēbera operā "Burvju strēlnieks". No 1873. līdz 1876. gadam bija Minhenes Nacionālā teātra soliste, kur guva ievērību ar Riharda Vāgnera operu izpildījumu, uzstājoties arī privāti karalim Ludvigam II. 1876. gadā Luīze Rādeke apprecējās ar baronu fon Brimmeru un pārcēlās uz dzīvi Vidzemē, apmetoties Mežamuižā pie Kokneses (Gut Löwenruh, mūsdienās šeit atrodas viesu nams Kalnavoti). Kopš ši laika viņa uzstājās tikai labdarības pasākumos un pasniedza privātstundas. Mirusi Tartu 1916. gadā.
Īlaijs Menings
Īlaijs Menings (en; dzimis Īlaiša Nelsons Menings (Elisha Nelson Manning) ) ir profesionāls ASV amerikāņu futbola spēlētājs, spēlē saspēles vadītāja pozīcijā. Pašlaik (2012) pārstāv NFL klubu Ņujorkas "Giants", kurā aizvadījis visu profesionāļa karjeru.
Viņš ir bijušā NFL saspēles vadītāja Ārčija Meninga dēls un pašreizējā Indianapolisas "Colts" saspēles vadītāja Peitona Meninga jaunākais brālis.
Ī. Menings pārstāvēja Misisipi universitāti NCAA čempionātā. 2004. gada NFL draftā viņu Sandjego "Chargers" izraudzījās ar kopējo pirmo kārtas numuru, taču uzreiz pēc drafta spēlētājs tika aizmainīts uz Ņujorkas "Giants". Piedalījies 2008. un 2011. gada sezonas Visu zvaigžņu spēlē. Ī. Menings tādējādi kļuva par pirmo "Giants" saspēles vadītāju, kurš tiek iebalsots Visu zvaigžņu spēles sastāvā. Kluba sastāvā guvis uzvaru divās Superkausa izcīņās, abās tika atzīts par spēles vērtīgāko spēlētāju (MVP).
2020. gada 22. janvārī Ī. Menings paziņoja par karjeras noslēgšanu un aiziešanu no profesionālā sporta.
Strava
Strava (sv; en; lv) ir tīmekļa vietne, sociālais tīkls un mobilā lietotne, kuru izmanto, lai sekotu fiziskām aktivitātēm ar GPS palīdzību. Uzņēmuma galvenā mītne atrodas Sanfrancisko. Biežāk izmantotās aktivitātes šajā lietotnē ir riteņbraukšana un skriešana. Tīmekļa vietne piedāvā līdzīgas funkcijas kā tās konkurenti MapMyRide, RideWithGPS un Endomondo. Pamata pakalpojumi ir bezmaksas, bet par papildu samaksu iespējams iegūt pieeju plašākai statistikai. Vietni izmanto gan profesionāli sportisti, gan amatieri.
Segmenti
Tīmekļa vietnē pieejams dalībnieku rangs pēc uzrādītā laika dažādos ceļa posmos, atsevišķi nodalot vīriešus un sievietes. Katra posma līderim tiek piešķirts "kalnu karaļa/karalienes" tituls (en). Tāpat tiek piedāvāta iespēja komentēt un atzinīgi novērtēt atsevišķus treniņus. Šos braucienus var arī saglabāt privātus un citiem dalībniekiem neredzamus. Atkarībā no kartes pietuvinājuma līmeņa, populārākie segmenti parādās arī ģeogrāfiskajā meklēšanā.
Sīļupe
Sīļupe var būt:
Lakonija
Lakonija (grc) ir Grieķijas vēsturiskais apgabals, kas atrodas Peloponēsas pussalas dienvidaustrumos. Rietumos tā robežojās ar Mesēnijas vēsturisko apgabalu, bet ziemeļos ar Arkādijas un Kinurijas vēsturisko apgabalu. Mūsdienās Lakonija ir iekļauta Peloponēsas perifērijā, Lakonijas nomē ar galvaspilsētu Spartu. Lakonija atrodas ielejā, kuru no trim pusēm ieskauj Taigeta un Parnona kalnu masīvi, kas iestiepjas jūrā (Lakonikā). Šo reljefa īpatnību dēļ Lakonija bija grūti sasniedzama. Ziemeļos ir tikai divas pārejas, caur kurām var tikt šajā apgabalā. Herodots rakstīja, ka tieši šo reljefa īpatnību dēļ Epaminonda karaspēks no Tēbām atteicās ielauzties Spartā. Lakonijai visā garumā cauri tek Eirotas upe.
Lakonijas iedzīvotāju mazrunīgs runas veids senatnē radīja jēdzienu — lakonisms.
Hellādas periods
Cilvēku klātbūtne Lakonijas apgabalā ir zināma no vēlā neolīta. Tā paliekas ir atrastas Alepotripas alā Mesinika austrumu piekrastē, arī Kupovono kurgānā netālu no Spartas un Amiklas. Neolīta apmetnes attīstījās un vēlajā Hellādas periodā (LHII) Lakonijā, domājams, iedzīvotāji sadalījās nelielās kņazistēs.
Mikēnu civilizācijas klātbūtne ir sastopama LHIIIA, 14. gadsimtā pr.Kr. Nākamajā gadsimtā lakoniešu apmetnes kļuva lielas un blīvi apdzīvotas, un koncentrējās pārsvarā Eirotas ielejā, taču iespiedās arī kalnu rajonos.
LHIIIC laikā Lakonijas mikēniešu civilizācija kļūst mazāka, strauji samazinoties iedzīvotaju skaitam. Taču šeit nav novērojamas nekādas katastrofas, salīdzinājumā ar Tirintu, Pilu vai Mikēnām. Tomēr mikēnu perioda beigās teritorija kļūst mazapdzīvota, kas ļāva šeit ievākties doriešiem, kuri meklēja lauksaimniecībai labvēlīgas teritorijas. Nedaudzie pāri palikuši Eirotas ielejas pamatiedzīvotāji tiek paverdzināti, kļūstot par hilotiem. Šajā laikā sākas Spartas pacelšanās un Lakonijas vēsture kļūst cieši saistīta ar Spartas pilsētvalsts vēsturi.
Sparta
Starp 8. un 7. gadsimtu pr.Kr. spartieši piedzīvoja haosa un anarhijas periodu, kuru savā darbā aprakstīja Herodots. Attiecīgi, tika veikta sociāli-politisko reformu virkne un izveidots pilsonisko attiecību modelis, kura autorība tika piedēvēta vienam likumdevējam, sauktam par Likurgu.
Spartiātu valdošā šķira turējās pie uzskatiem, ka vienīgā vīriešu cienīga nodarbe, ir karš. Tāpēc pēc pilnīgas Lakonijas pakļaušanas, tie sāka karot ar kaimiņiem. Un pirmā no tā cieta Mesēnija. Divu Mesēnijas karu rezultātā spartieši pakļāva Mesēniju un visu Peloponēsas dienvidu daļu.
Grieķu-Persiešu karu laikā tā bija jau viennozīmīgi atzīts līderis grieķu pilsētvalstu starpā. Vēlāk gan tā daļēji zaudēja savu nozīmi, kad atēnieši organizēja sazvērestību, lai likvidētu tās valstiskos pamatus. Turklāt, lielu postu nodarīja spēcīga zemestrīce 464. gadā pr.Kr., daļēji iznīcinot pilsētu.
Kad Peloponēsas karā Sparta uzveica Atēnas, tā sagādāja sev bezprecedenta hegemoniju visā Grieķijas dienvidu daļā. Taču šī hegemonija beidzās ar sakāvi Leiktru kaujā, kad 371. gadā pr.Kr. tās spēkus sakāva Tēbu karaspēks Epaminonda vadībā. Kopš tā laika Sparta vairs nespēja atjaunot savu militāro pārākumu, un ar laiku 2. gadsimtā pr.Kr. tā iekļāvās Ahajas līgā.
Romas periods
Pēc Spartas sakāves 195. gadā pr.Kr. karā ar romiešiem, daļa piekrastes pilsētu atdalījās no Spartas un izveidoja Brīvo lakonu federāciju. 146. gadā pr.Kr. Ahajas līga tika sakauta, un Romas vara to izformēja. 60 gadu laikā Grieķija pilnībā tika pakļauta Romas varai un pārveidota par tās provinci. Atēnas un Sparta pat ieguva pašpārvaldes tiesības savu teritoriju robežās. Ahajas nosaukums tika pārnests uz visu Peloponēsas pussalu. Bet pēc sacelšanās apspiešanas Mitridata karu laikā pilsētas pilnībā zaudēja savu patstāvību.
Pēc Antonija un Kleopatras sakāves ap 27. gadu imperators Augusts izdalīja Ahaju patstāvīgā senatoru provincē. Tiberijs, lai palielinātu ekonomiku Maķedoniju un Ahaju pārveidoja senatoru provinces par imperatora provincēm. Istmas svētkos Nerons pasludināja Grieķijas neatkarību, kas nozīmēja tās atbrīvošanu no nodokļu sloga. Vespasiāns šo rīkojumu gan atcēla finansiālu iemeslu dēļ. Adriāns veica plašu programmu Grieķijas pilsētu atjaunošanā. 3. gadsimtā (263. g.) Ahaju stipri izpostīja gotu invāzija.
Bizantijas periods
395. gadā, sadalot Romas impēriju, Grieķija kļuva par Austrumromas impērijas daļu. 558. gadā bēgot no avāru iebrukuma Lakonijas iedzīvotāji pārcēlās uz Monemvasijas pussalas akropoli. Šajā laikā slāvu ciltis apmetās Taigeta un Parnona kalnu rajonos. Miligoji un ezeriti, divas slāvu ciltis vietējie iedzīvotāji asimilēja un kristianizēja. 746. gadā Konstantīna V valdīšanas laikā Monemvasijā izcēlās pandēmija, saukta par Juliāna mēri, kas, domājams, atnāca no Sicīlijas un Kalabrijas. Ap 878. gadu Monemvasijā tika izveidota un nostiprināta apakšējā pilsēta, kas paredzēta apkalpot Bizantijas floti karā ar arābiem.
Latīņu valdīšana un Morejas despotāts
Ceturtā krusta kara laikā venēciešiem un frankiem iebrūkot Bizantijā, pēc neilga aplenkuma Lakedemonas pili 1210. gadā nodeva Gotfrīdam Villehardvudam. Šajā pat laikā tika uzcelts cietokšņi Gerakā un citās vietās.
Latīņu okupācija sakrita ar reģiona pacēluma periodu un Vilhelmuīna Vilhelma II dominanci, kurš okupēja Monemvasiju un uzcēla Mistras pili (1249). Paleologa uzvara Pelagonijas kaujā 1259. gadā izbeidza latīņu klātbūtni reģionā, un, iedodot tiem izpirkšanas maksu, Bizantija atguva Mistru, Monemvasiju un Lielo Menu.
Rons Vlārs
Sasniegumi
Feyenoord
Lakonija
Latīņu valdīšana un Morejas despotāts
No 13. gadsimta beigām pieauga Mistras nozīme kā bizantiešu varas centrs Peloponēsā, un Monemvasija pārtapa par tās ostu un svarīgu tirdzniecības centru. Lakonijā sākās jauns ekonomiskā un garīgā pacēluma periods, un no 14. gadsimta vidus, kad Manuelu Kantakuzinu iecēla par Morejas despotu (kefālu), despotija kļuva neatkarīga. Ar laiku Morejas despotātā tika iekļauta arī pārējā Peloponēsa.
Osmaņu valdīšana
15. gadsimtā Bizantiju apdraudēja Osmaņu impērija, bet Paleologu dinastiskie strīdi un Konstantinopoles krišana 1453. gadā noveda pie tā, ka 1460. gadā Muhameds II iekaroja Mistru un pēc tam arī citus Lakonijas apgabalus. Monemvasija galīgi iekarota tika 1540. gadā.
Osmaņu impērijas laikā reģionā attīstījās vairākas revolucionāras kustības, kas parasti koncentrējās Mani pussalā. Piektā venēciešu-turku kara laikā 1659. gadā Mani iedzīvotāji izveidoja savienības plānu ar venēciešiem Peloponēsas atbrīvošanai. Kad venēcieši Frančesko Morozini vadībā atkaroja Peloponēsu (1685—1715), Lakonija bija viens no četriem Peloponēsas rajoniem. Tas iekļāva sevī Monemvasijas, Mistras, Mani un Bardunijas iecirkņus, ar galvaspilsētu Monemvasiju.
1821. gadā Mani pussalas iedzīvotaji pacēla revolūcijas karogu Areopolē, un pēc tam deva izšķirošu ieguldījumu Kalamas atbrīvošanā. Lakonija kļuva par smagu kauju vietu, īpaši Ibrahima iebrukuma laikā Peloponēsā. Tomēr pēc ilgam cīņām Grieķija tika atbrīvota un 1830. gada 3. februārī Londonā tika pieņemts Londonas protokols, pēc kura oficiāli tika atzīta Grieķijas valsts neatkarība, ar nosaukumu Grieķijas karaliste.
Balzama baltegle
Balzama baltegle (la) ir priežu dzimtas suga, kas ir sastopama mērenajā joslā Ziemeļamerikā.
Balzama baltegle aug teritorijā no Ņūfaundlendas Ziemeļamerikas austrumos līdz Albertas vidienei rietumos un Virdžīnijai dienvidos. Sastopama gan kalnos, gan līdzenumos, kā arī smilšainās piekrastēs skuju koku un jaukta tipa mežos, arī purvājos.
Apraksts
Vainags piramidāls, biezs, zari horizontāli, viegli noliekti. Miza gaiši pelēka, gluda, ar lieliem sveķu pūslīšiem. Kokam kļūstot vecākam, mizai parādās zaļgana nokrāsa. Jaunie dzinumi ir pelēcīgi brūni, pūkaini. Skujas ir 1,8—2,5 (līdz pat 3,5) cm garas, virspusē spīdīgas, tumši zaļas, ar mazu robiņu galā, bet to apakšpusē ir divas pelēcīgi baltas atvārsnīšu rindas. Skujas ir trauslas un saliecot lūst. Daudz purpursarkanu vīrišķo ziedkopu. Čiekuri ir 4—9 cm gari, ar 1,5—3 cm diametru, un, kamēr jauni, tie ir lipīgi, zaļganā purpura krāsā, vēlāk kļūst violeti un beidzot tumši pelēkbrūni. Zvīņas ir noapaļotas, sēklzvīņas izvirzījuma parasti nav. Sēklas garums — 3—6 mm, tās ir trīsstūrainas un sēklas spārns ir gandrīz 2 reizes garāks par pašu sēklu.
Izmantošana
Balzama baltegle nav toksiska. Tās koksni izmanto celulozes iegūšanai, arī kā kokmateriālu. Noder celtniecībai, arī tiek izmantotas kā Ziemassvētku eglītes. Izmanto dārzkopībā. No sveķiem gatavo Kanādas balzāmu, kas noder kā līme optisko ierīču izgatavošanā un arī pastāvīgajiem preparātiem mikroskopijā. Kaut arī šis balzāms nav indīgs, tomēr tiek izmantots arī grauzēju atbaidīšanai.
Plasi
Plasi ir ciems Dricānu pagastā, Rēzeknes novadā. Atrodas 248 km attālumā no Rīgas.
Apdzīvotā vieta atrodas pie vietējā autoceļa V558 (Piļcine-Dricāni).
Metriskie priedēkļi
Metriskie priedēkļi vai SI vienību priedēkļi ir vienības priedēkļi, kas tiek izmantoti, lai veidotu decimālos daudzkārtņus un decimāldaļas. Katram priedēklim ir savs unikālais simbols. Piemēram, priedēklis kilo- var tikt pievienots gramam, tādējādi norādot, ka grams tiek reizināts ar vienu tūkstoti, viens kilograms atbilst 1000 gramiem (1 kg = 1000 g). Savukārt priedēklis centi- var tikt pievienots metram, lai norādītu, ka tas jādala ar vienu simtu, viens centimetrs atbilst vienai simtdaļai no metra (1 cm = 0,01 m).
Metriskie priedēkļi
Tiek prognozēts, ka ap 2030. gadu cilvēces uzkrātais datu apjoms sasniegs 1 jotabaitu, tādējādi tiks sasniegts esošās metrisko priedēkļu skalas augšgals, un radīsies nepieciešamība pēc jauniem priedēkļiem. Savukārt kvantu fiziķi jau ir spējuši izmērīt mazāk kā 42 joktoņūtonu lielus starpatomu spēkus, un drīz radīsies nepieciešamība skalu turpināt arī uz "leju". Tā kā pēdējo reizi skala papildināta 1991. gadā, Lielbritānijas Nacionālās fizikas laboratorijas galvenais metrologs Ričards Brauns (Richard Brown) ieteica jaunus priedēkļus, ko Starptautiskais svaru un mēru birojs oficiāli apstiprināja 2022. gadā. Pakāpes 1027 un 1030 apzīmē ar priedēkļiem rona- (ronna-, R) un kveta- (quetta-, Q), savukārt pakāpes 10−27 un 10−30 — ar priedēkļiem ronto- (ronto-, r) un kvekto- (quecto-, q). Tālākā nākotnē varētu ieviest arī priedēkļus bundeka- (bundecca-, B) un bundekto- (bundecto-, b) pakāpju 1033 un 10−33 apzīmēšanai.
Garā skala
Garā skala atšķiras no īsās vienīgi ar to, ka īsajā katrs nākamais jaunais nosaukums tiek piekārtots tikai tūkstoš reižu lielākam skaitlim. Ņemot vērā, ka nosaukumi abās skalās neatšķiras (atšķiras vienīgi tiem atbilstoši skaitļi), ir jāpievērš sevišķa vērība, lai nejauktu sistēmas un nerastos kļūdas.
Matiass Almejda
Matiass Hesuss Almejda (es, dzimis ) ir Argentīnas futbola treneris un bijušais futbolists, spēlēja pussarga pozīcijā, bijis Argentīnas futbola izlases dalībnieks. Kopš 2018. gada Almejda ir MLS līgas kluba Sanhosē "Earthquakes" galvenais treneris.
Pārstāvējis komandas Argentīnā, Spānijā, Itālijā un Norvēģijā. Ar Lazio komandu Almejda izcīnīja Serie A titulus 2000. gadā, kā arī UEFA Kausu ieguvēju kausu un UEFA Superkausu 1999. gadā. Ar Argentīnas futbola izlasi piedalījies 1998. un 2002. gada FIFA Pasaules kausā, kā arī 1996. gada vasaras olimpiskajās spēlēs.
Pēc spēlētāja karjeras beigām kļuvis par treneri. Trenējis komandas Argentīnā, Meksikā un ASV.
Spēlētāja karjera
RIver Plate
Lazio
Parma
Argentīna
Trenera karjera
River Plate
Banfield
Guadalajara
Valsajas baznīca
Valsajas baznīca (dk) ir vikingu 14. gadsimta baznīcas drupas Grenlandes dienvidos uz ziemeļaustrumiem no mūsdienu Kakortokas. Baznīcas drupas uzskata par vislabāk saglabājušos vikingu celtni Grenlandē.
JDFS Alberts
JDFS Alberts ir Latvijas futbola klubs no Rīgas. Kluba pieaugušo komanda piedalās Latvijas futbola 1. līgas čempionātā, bet dažāda vecuma jaunieši- Latvijas Jaunatnes futbola čempionātā.
Valsajas baznīca
To sāka celt 14. gadsimta sākumā un tā bija viena no 10 — 14 baznīcām Grenlandes galējos dienvidos jeb tā saucamajās Austrumu apmetnēs. Valsajas baznīcā 1408. gadā notika kāzas, kas ir pēdējais dokumentētais notikums Grenlandes vikingu vēsturē. 15. gadsimta vidū neskaidru iemeslu dēļ vikingu apmetnes Grenlandē iznīka.
Baznīca ir apmēram 16 metrus gara un 8 metrus plata. Sienu biezums — 1,5 metri. Baznīcas tuvumā atrodas vēl vairāku celtņu drupas. 2017. gadā Kujatā lauksaimniecības ainava, kas sastāv no 7 atsevišķām sastāvdaļām (to starpā arī Valsaja) iekļauta UNESCO Pasaules mantojuma objektā "Kujatā Grenlande: skandināvu un inuītu lauksaimniecība ledus vairoga malā".
JDFS Alberts
"JDFS Alberts" dibināts 2008. gadā par pamatu ņemot FK Alberts jaunatnes piramīdu, kas Latvijas čempionātā 2007. gadā startēja apvienotās komandās ar FK Auda, bet pēc traģiskās trenera Jura Docenko nāves 2008. gadā tika nodibināta "Jura Docenko Futbola Skola", kurai nosaukumā vēlāk arī atgriezās "Alberts", radot nosaukumu "JDFS Alberts".
Elaidža Vuds
Elaidža Džordans Vuds (en; dzimis ) ir amerikāņu aktieris un kinoproducents.
Kino debitējis ar mazu lomu 1989. gada filmā "Atpakaļ nākotnē 2". Pēc tam filmējies tādās filmās kā Radio Flyer (1992), "Labais dēls" (1993), "Norss" (North, 1994), Flipper (1996), "Ledus vētra" (1997), "Katastrofa" (Deep Impact, 1998), "Fakultāte" (1998). Vuds ir pazīstams ar hobita Frodo Baginsa (Frodo Baggins) lomu Pītera Džeksona triloģijā "Gredzenu pavēlnieks" un tās prīkvelā "Hobits: Negaidīts ceļojums". Vēl ir ieskaņojis dažādus tēlus filmās un animācijas seriālos. 2005. gadā dibinājis ierakstu kompāniju Simian Records.
T-34
T-34 bija padomju vidējā tipa tanks, kas tika ražots no 1940. līdz 1958. gadam. Tas bija visvairāk saražotais tanks Otrajā pasaules karā. Turklāt, pateicoties savām biezajām un slīpajām bruņām, platajām kāpurķēdēm, ātrumam, kā arī 76,2 mm standarta lielgabalam, daudzu vēsturnieku un tanku ekspertu skatījumā tas bieži vien tiek dēvēts arī par vislabāko tanku Otrā pasaules kara laikā.
2012. gadā T-34 joprojām bija vairāku valstu bruņojumā, tai skaitā Bulgārijā, Ziemeļkorejā un vairākās Āfrikas valstīs.
Pavisam, ieskaitot modifikācijas (galvenokārt T-34-85), tika saražots vairāk kā 80 000 T-34 tanku.
Vēsture
Laika posmā no 1940. līdz 1946. gadam tika saražoti vairāk kā 56 000 T-34 tanki, kuru skaitliskais apjoms palīdzēja PSRS Sarkanajai armijai gūt galīgo uzvaru Otrajā pasaules karā pret nacistisko Vāciju. T-34 tankus turpināja ražot arī Aukstā kara laikā, kur kopumā tika saražoti vairāk kā 80 000 dažādi modeļi, daļa no tiem tika eksportēti arī uz citām valstīm.
Formosa (pilsēta)
Formosa (es) ir pilsēta Argentīnā, Formosas provinces administratīvais centrs un lielākā pilsēta. 2010. gadā pilsētā dzīvoja 234 000 iedzīvotāji. Pilsēta atrodas Paragvajas upes krastos, pretēji Paragvajas pilsētai Alberdi. Pilsēta atrodas 1200 km uz ziemeļiem no valsts galvaspilsētas Buenosairesas.
Formosa ir provinces galvenais industriālais centrs.
Hejale Abdulla
Hejale Abdulla (az; dzimusi ) ir Azerbaidžānas starptautiskā lielmeistare šahā (2015).
Biogrāfija
2010. gadā Batumi izcīnījusi bronzas medaļu Eiropas junioru šaha čempionātā U18 vecuma grupā. 2011. gadā uzvarējusi Azerbaidžānas junioru šaha čempionātā U18 vecuma grupā, bet U20 vecuma grupā bijusi otrā. 2012. gadā atkārtoti izcīnījusi sudraba medaļu Azerbaidžānas junioru šaha čempionātā U20 vecuma grupā. Divas reizes uzvarējusi Azerbaidžānas sieviešu šaha čempionātos (2013, 2014). 2021. gada maijā ierindojusies 4. vietā Azerbaidžānas sieviešu šaha čempionātā.
Pārstāvējusi Azerbaidžānas komandu lielākajos komandu šaha turnīros:
Par panākumiem turnīros FIDE 2010. gadā Abdullai piešķīra starptautiskās meistares (WIM), bet 2015. gadā - starptautiskās lielmeistares (WGM) nosaukumu.
Ņikita Kļukins
Ņikita Kļukins (ru, dzimis Ribinskā, miris  Jaroslavļā) bija krievu hokejists, spēlēja centra uzbrucēja pozīcijā.
Spēlētāja karjera
Hokeju sācis spēlēt no 5 gadu vecuma. 11 gadu vecumā tika aicināts uz Jaroslavļas "Lokomotiv" hokeja skolu. Spēlēja junioru komandās "Lokomotiv-89" (2002—2004), "Lokomotiv-2" (2005—2009) un Jaroslavļas "Loko" (2009—2010). No 2008. gada spēlēja Jaroslavļas "Lokomotiv" sastāvā.
2011. gada 7. septembrī spēlētājs gāja bojā Jaroslavļas aviokatastrofā.
Āva
Āva ir viduslaiku ierocis, kurā apvienots pīķis, cirvis un plēšamais āķis. Apmēram 2,5 metrus gara koka kārts galā nostiprināts metāla asmens, kam galā ir papildu smaile.
Vēsture
Ap 14. gs. āva bija landsknehtu apbruņojumā un bija ciršanai, duršanai jātnieku atvairīšanas laikā, bet tā tika lietota arī kājnieku kaujās. Ar šo ieroci bija iespējams pāršķelt pat smagas dzelzs bruņas. Mūsdienās tās tiek izmantotas tikai Vatikāna gvardes parādes bruņojumā.
Georgs Hilmars
Georgs Hilmars (de; dzimis, miris ) bija vācu sporta vingrotājs, divu olimpisko zelta medaļu ieguvējs 1896. gada vasaras olimpiskajās spēlēs.
1896. gada vasaras olimpiskās spēles
Hilmars 1896. gada vasaras olimpiskajās spēlēs Atēnās startēja sešās sporta vingrošanas disciplīnās. No šīm sešām disciplīnām viņš divās izcīnīja olimpiskās medaļas, būdams Vācijas vingrošanas komandas pārstāvis, — komandu vingrošanā uz līdztekām un komandu vingrošanā uz stieņa. Bez godalgotajām vietām viņš palika atbalsta lēcienā, līdztekās, vingrošanā uz stieņa un vingrošanā uz zirga.
Kopermaina
Kopermaina (en) var būt:
Sers Bādurs Deuba
Agrīnā dzīve
Sers Bādurs Deuba piedzima Nepālas Tālo rietumu attīstības reģiona (tagad Sudurpaščimas Pradešā) Dadeldhuras apriņķa Ašigramas ciemā. Augstāko izglītību viņš ieguva Tričandras koledžā Katmandu.
Ķiķauka
Ķiķauka var būt:
Sers Bādurs Deuba
Sākotnējā politiskā karjera un pirmais premjerministra laiks
1990. gada revolūcijas laikā Sers Bādurs Deuba aktīvi piedalījās kampaņā, lai likvidētu Panchayat sistēmu un aizsāktu daudzpartiju demokrātiju. Nākamā gada vispārējās vēlēšanās viņš tika ievēlēts Pārstāvju palātā no Dadeldhuras 1 vēlēšanu apgabala. 1991. gada 26. maijā Giridžas Prasada Koiralas Ministru kabinetā Deuba kļuva par iekšlietu ministru. Pēc tam, kad Koirala atlaida parlamentu un viņa vadītais Nepālas Kongress zaudēja 1994. gada vispārējās vēlēšanās, Deuba tika ievēlēts par Nepālas Kongresa parlamentārās grupas vadītāju. Pēc tam, kad 1995. gadā premjerministrs Mans Mohans Adhikari mēģināja atlaist parlamentu, ko Augstākā tiesa pasludināja par antikonstitucionālu, Deuba 1995. gada 12. septembrī tika iecelts par premjerministru un vadīja koalīcijas valdību kopā ar monarhistu hindi nacionālistu Nacionāldemokrātisko partiju.
1996. gada 12. februārī Deuba parakstīja Mahakali līgumu ar Indijas valdību par Mahakali upes ūdensšķirtnes attīstību. Pēc maoistu nemieru sākuma Deubas ministru kabinets 1997. gada martā krita, un viņa vietā stājās Lokendra Bahadurs Čands, vadot mazākuma koalīcijas valdību.
Otrais premjerministra laiks
Pēc tam, kad Giridža Prasada Koirala atkāpās no premjerministra amata, Deuba kļuva par Nepālas Kongresa parlamenta grupas vadītāju, un 2001. gada 26. jūlijā otro reizi tika iecelts par premjerministru. Viņš kļuva par premjerministru neilgi pēc karaliskā slaktiņa un maoistu nemieru maksimuma, un drīz Deuba paziņoja par pamieru ar Nepālas komunistisko partiju (maoistu). 2001. gada augustā viņš uzsāka miera sarunas ar maoistiem, bet pēc tam, kad maoisti izstājās no sarunām un 2001. gada novembrī uzbruka armijai, Deuba izsludināja ārkārtas stāvokli, un Nepālas komunistisko partiju (maoistu) tika iekļauta "teroristisko organizāciju" sarakstā.
2002. gada sākumā Deuba pieprasīja parlamenta atlaišanu, lai rīkotu jaunas vēlēšanas. Tajā pašā gadā pēc tam, kad Nepālas Kongress viņu izslēdza no partijas, jo viņš bija ignorējis partijas centrālās komitejas norādījumus neatjaunot ārkārtas stāvokli, 22. septembrī Deuba ar domubiedru grupu atšķēlās no Nepālas Kongresa, nodibinot partiju Nepālas Kongresu (demokrātisko). 2002. gada oktobrī karalis Gjanendra atlaida Deubas valdību par nekompetenci pēc tam, kad viņš centās atlikt vēlēšanas. Jauno valdību izveidoja Lokendra Bahadurs Čands.